गैलेक्सी F54 5G में ट्रिपल रियर कैमरा सेटअप मिलेगा, कंपनी का दावा- प्रीबुकिंग करने पर ₹2000 का डिस्काउंट
कोरियन कंपनी सैमसंग ने आज यानी 6 जून को अपना नया 5G स्मार्टफोन गैलेक्सी F54 5G लॉन्च कर दिया है। इस फोन में 120Hz रिफ्रेश रेट के साथ 6.7 इंच की FHD+ सुपर AMOLED प्लस डिस्प्ले मिलेगा। स्क्रीन प्रोटेक्शन के लिए गोरिल्ला ग्लास 5 दिया
कोरियन कंपनी सैमसंग ने आज यानी 6 जून को अपना नया 5G स्मार्टफोन गैलेक्सी F54 5G लॉन्च कर दिया है। इस फोन में 120Hz रिफ्रेश रेट के साथ 6.7 इंच की FHD+ सुपर AMOLED प्लस डिस्प्ले मिलेगा। स्क्रीन प्रोटेक्शन के लिए गोरिल्ला ग्लास 5 दिया गया है। गैलेक्सी F54 5G को 8 GB रैम और 256 GB स्टोरेज के साथ लॉन्च किया गया है।
इस स्मार्टफोन की कीमत 29,999 रुपए है। 999 रुपए में इसकी प्री-बुकिंग कर सकते हैं। ऐसा करने पर आपको 2 हजार रुपए का डिस्काउंट मिलेगा। फोन को फ्लिपकार्ट और कंपनी की ऑफिशियल साइट के जरिए 12 जून से खरीदा जा सकेगा।
इसमें ट्रिपल रियर कैमरा सेटअप
इसके साथ ही फोटोग्राफी के लिए इसमें 108 MP + 8 MP + 2 MP (ट्रिपल रियर कैमरा सेटअप) का कैमरा दिया गया है। वहीं, सेल्फी और वीडियो कॉलिंग के लिए 32 MP का फ्रंट कैमरा मिलेगा। इसके अलावा पावर बैकअप के लिए सैमसंग गैलेक्सी F54 में 25W की फास्ट चार्जिंग सपोर्ट के साथ 6000 mAh की बैटरी मिल सकती है।
मिलेंगे 2 कलर ऑप्शन
फोन को मिटओर ब्लू और स्टारडस्ट सिल्वर कलर में खरीदा जा सकता है। इसमें वॉयस फोकस फीचर मिलेगा, जो वॉयस और वीडियो कॉल के दौरान बैकग्राउंड शोर को कम करता है।
साइड माउंटेड फिंगरप्रिंट सेंसर
कनेक्टिविटी के लिए फोन में Wi-Fi 6, 5G, ब्लूटूथ v5.3, GPS और ग्लोनास का सपोर्ट है। सकि इसमें साइड माउंटेड फिंगरप्रिंट सेंसर है और चार्जिंग के लिए टाईप-सी पोर्ट है। सैमसंग ने कहा है कि वह 4 साल तक Android OS को अपग्रेड करेगा और 5 साल तक सिक्योरिटी पैच का अपडेट देगा।